techiaith/cofnodycynulliad_en-cy huggingface dataset:
English: I'd like to request two statements from the Trefnydd today. I'd be grateful if time could be found for a statement from the health Minister on the question of political accountability and answerability. I'd like to hear his views on his own role in determining which vital services are available in which parts of Wales, particularly in relation to the recent news that the 24-hour consultant-led accident and emergency service at the Royal Glamorgan Hospital is to be retained. Did he play a part in that decision? What role does he now have in the recruitment of consultants, which is a key issue for the plan to work? What is the status of the south Wales programme, which was a key driver in the decision to, previously, close the A&E department? And also, what was his role in the decision to pay a six-figure sum to the former chief executive of Cwm Taf health board after she resigned in the aftermath of the maternity services scandal? I'm sure Members will agree that these issues of accountability deserve our scrutiny, and that the people who've been affected by these decisions deserve political accountability too. I'd also like to raise the matter of flooding. In England -
Welsh: Hoffwn ofyn am ddau ddatganiad gan y Trefnydd heddiw. Byddwn yn ddiolchgar pe gellid dod o hyd i amser i gael datganiad gan y Gweinidog iechyd ar fater atebolrwydd gwleidyddol. Hoffwn glywed ei farn am ei rôl ei hun yn penderfynu pa wasanaethau hanfodol sydd ar gael ym mha rannau o Gymru, yn enwedig mewn perthynas â'r newyddion diweddar y bydd y gwasanaeth damweiniau ac achosion brys 24 awr a arweinir gan feddyg ymgynghorol yn Ysbyty Brenhinol Morgannwg yn cael ei gadw. A oedd ganddo ef ran yn y penderfyniad hwnnw? Pa rôl sydd ganddo yn awr o ran recriwtio meddygon ymgynghorol, sy'n elfen allweddol i'r cynllun weithio? Beth yw statws rhaglen de Cymru, a oedd yn sbardun allweddol yn y penderfyniad blaenorol i gau'r adran ddamweiniau ac achosion brys? A hefyd, beth oedd ei rôl yn y penderfyniad i dalu swm chwe ffigur i gyn brif weithredwr bwrdd iechyd Cwm Taf ar ôl iddi ymddiswyddo yn sgil y sgandal gwasanaethau mamolaeth? Rwy'n siŵr y bydd yr Aelodau'n cytuno bod y materion atebolrwydd hyn yn haeddu cael eu craffu gennym, a bod y bobl yr effeithiwyd arnynt gan y penderfyniadau hyn yn haeddu atebolrwydd gwleidyddol hefyd. Hefyd, hoffwn godi mater llifogydd. Yn Lloegr -
English: Those are detailed questions, which I know the Member will want to raise directly with the health Minister. Of course, the health Minister does have oral questions this afternoon, which might be an opportunity to begin to discuss some of those questions.
Welsh: Mae'r rheini'n gwestiynau manwl, y gwn y bydd yr Aelod eisiau eu codi'n uniongyrchol gyda'r Gweinidog iechyd. Wrth gwrs, mae gan y Gweinidog iechyd gwestiynau llafar y prynhawn yma, a gallai hwnnw fod yn gyfle i ddechrau trafod rhai o'r cwestiynau hynny.
English: Would the Minister make a statement on the decision of Ineos to locate the manufacturing of the new model in France, rather than its initial announcement of Bridgend, given that this announcement is a devastating blow both to Bridgend and Wales? I understand that Ineos has entered talks with Mercedes-Benz for the acquisition of a site in Moselle in France. As the Ineos project was secured with a significant financial package from both the Welsh Government and the UK Government's Department for Business, Energy and Industrial Strategy, could the Minister outline the possible options now open to the Welsh Government, either to reinstate the earlier situation or to recover the funds invested thus far?
Welsh: A wnaiff y Gweinidog ddatganiad ar benderfyniad Ineos i weithgynhyrchu'r model newydd yn Ffrainc, yn hytrach nag ym Mhen-y-bont ar Ogwr, fel y cyhoeddwyd yn wreiddiol, o gofio bod y cyhoeddiad hwn yn ergyd drom i Ben-y-bont ar Ogwr ac i Gymru? Rwy'n deall bod Ineos wedi dechrau trafodaethau gyda Mercedes-Benz ar gyfer caffael safle ym Moselle yn Ffrainc. Gan fod prosiect Ineos wedi'i sicrhau gyda phecyn ariannol sylweddol gan Lywodraeth Cymru ac Adran Busnes, Ynni a Strategaeth Ddiwydiannol Llywodraeth y DU, a allai'r Gweinidog amlinellu'r opsiynau posibl sydd ar gael i Lywodraeth Cymru bellach, naill ai i ddychwelyd at y sefyllfa gynharach neu i adfer y cyllid a fuddsoddwyd hyd yn hyn?
English: We were shocked and very disappointed by the way in which the news was relayed to officials following all of the hard work and the relationship, I think, that has been built up over a number of years. Welsh Government and our contractors have worked tirelessly to ensure that the site was ready, in line with Ineos's tight timescales, despite both the flood and COVID-19. There'll be an opportunity to pursue these issues in more depth in the topical question, which has been accepted by the Llywydd, from Carwyn Jones. He will be asking that this afternoon to the Minister for economy.
Welsh: Cawsom ein syfrdanu a'n siomi'n fawr gan y ffordd y cafodd y newyddion ei drosglwyddo i swyddogion yn dilyn yr holl waith caled a'r berthynas, rwy'n credu, a ddatblygwyd dros nifer o flynyddoedd. Mae Llywodraeth Cymru a'n contractwyr wedi gweithio'n ddiflino i sicrhau bod y safle'n barod, yn unol ag amserlenni tynn Ineos, er gwaethaf llifogydd a COVID-19. Bydd cyfle i fynd ar drywydd y materion hyn yn fanylach yn y cwestiwn amserol, sydd wedi'i dderbyn gan y Llywydd, cwestiwn gan Carwyn Jones. Bydd yn gofyn y cwestiwn hwnnw i Weinidog yr economi y prynhawn yma.
English: Minister, you will have seen press reports today that free NHS parking introduced in England at the start of the coronavirus emergency by the UK Government is going to be withdrawn. Can the Minister confirm today, in order to avoid the need for a statement, that the Welsh Government has no intention of changing its long-standing commitment to providing free parking for staff, patients and visitors in Welsh NHS locations?
Welsh: Weinidog, byddwch wedi gweld adroddiadau yn y wasg heddiw fod Llywodraeth y DU yn bwriadu diddymu cynllun parcio am ddim y GIG a gyflwynwyd ganddynt yn Lloegr ar ddechrau argyfwng y coronafeirws. A all y Gweinidog gadarnhau heddiw, er mwyn osgoi'r angen am ddatganiad, nad oes gan Lywodraeth Cymru unrhyw fwriad i newid ei hymrwymiad hirsefydlog i ddarparu parcio am ddim i staff, cleifion ac ymwelwyr yn lleoliadau GIG yng Nghymru?
English: I'm very happy to provide that reassurance that we have no plans whatsoever to change our approach to free parking for staff, visitors and patients at hospitals here in Wales, which was, of course, a policy that we introduced back in 2008. We're very keen to see that policy continue.
Welsh: Rwy'n hapus iawn i ddarparu'r sicrwydd hwnnw nad oes gennym unrhyw gynlluniau o gwbl i newid ein hymrwymiad i ddarparu parcio am ddim i staff, ymwelwyr a chleifion mewn ysbytai yma yng Nghymru, a oedd, wrth gwrs, yn bolisi a gyflwynasom yn ôl yn 2008. Rydym yn awyddus iawn i weld y polisi hwnnw'n parhau.
English: I thank Andrew R.T. Davies for raising both of those issues. Again, as I mentioned previously, the health Minister does have questions today, so there'll be opportunities to discuss your particular question regarding the write-off of the deficits of the health boards. But, again, I'll have the opportunity to speak to the health Minister myself and relay that request for the statement on that particular matter. FootnoteLink And then, on the furlough scheme, there is guidance from the UK Government in terms of in what circumstances furlough should be used by public sector bodies. It should only be used in relatively few circumstances in Wales, and I think that has been genuinely the case. So, for example, local authorities who haven't been able to redeploy staff into other roles have been able to use it, but it has been used on a relatively small number of occasions. But I'm happy to write to you with some further detail on that.
Welsh: Diolch i Andrew R.T. Davies am godi'r ddau fater hwnnw. Eto, fel y soniais o'r blaen, mae gan y Gweinidog iechyd gwestiynau heddiw, felly bydd cyfleoedd i drafod eich cwestiwn penodol ynglŷn â dileu diffygion y byrddau iechyd. Ond unwaith eto, bydd cyfle i mi siarad â'r Gweinidog iechyd fy hun a throsglwyddo'r cais am ddatganiad ar y mater penodol hwnnw. FootnoteLink Ac yna, ar y cynllun ffyrlo, ceir canllawiau gan Lywodraeth y DU sy'n dweud ym mha amgylchiadau y dylai cyrff y sector cyhoeddus ddefnyddio ffyrlo. Ni ddylid ei ddefnyddio ac eithrio mewn nifer gymharol fach o amgylchiadau yng Nghymru, a chredaf fod hynny wedi digwydd mewn gwirionedd. Felly, er enghraifft, mae awdurdodau lleol nad ydynt wedi gallu adleoli staff i rolau eraill wedi gallu ei ddefnyddio, ond ar nifer gymharol fach o achlysuron yn unig y cafodd ei ddefnyddio. Ond rwy'n hapus i ysgrifennu atoch gyda rhagor o fanylion am hynny.
English: May I ask for a statement from the Deputy Minister for children and social services on child play schemes for children over the summer months? Whilst welcoming the fact that there will be provision for vulnerable children, it's very disappointing that there won't be spaces available for the children of key workers. The work of these children's parents is still central to the efforts to put the health service back on its feet, and it's unfortunate, to say the least, that these children aren't included in the cohort of children that will have that summertime provision. So, I would like a statement to the end that this cohort will be included. We're not talking about huge sums of money here.
Welsh: Gaf i ofyn, os gwelwch yn dda, am ddatganiad gan y Dirprwy Weinidog plant a gwasanaethau cymdeithasol ynglŷn â chynlluniau chwarae plant oedran ysgol dros wyliau'r haf? Tra'n croesawu'r ffaith y bydd yna ddarpariaeth ar gyfer plant bregus, mae'n siomedig iawn na fydd yna lefydd ar gael i blant gweithwyr allweddol. Mae gwaith rhieni y plant yma yn parhau i fod yn gwbl greiddiol i'r ymdrechion i gael y gwasanaeth iechyd yn ôl ar ei thraed, ac mae'n anffodus iawn nad ydy'r plant yma'n cael eu cynnwys yn y cohort o blant fydd yn cael y ddarpariaeth dros yr haf. Felly, byddwn i'n hoffi datganiad i'r perwyl y bydd y cohort o blant yma'n cael eu cynnwys hefyd. Dydyn ni ddim yn siarad am arian mawr yn fan hyn.
English: I know that there was a statement issued earlier on this week that set out some of the parameters for the childcare and play provision that will be provided over the summer, but I will make sure that today I do have the opportunity to speak to the Deputy Minister and ensure that she is aware of that request for a statement specifically regarding the children of key workers over the summer.
Welsh: Gwn fod datganiad wedi'i gyhoeddi'n gynharach yr wythnos hon a oedd yn nodi rhai o'r paramedrau ar gyfer y ddarpariaeth gofal plant a chwarae a ddarperir dros yr haf, ond byddaf yn gwneud yn siŵr heddiw fy mod yn cael cyfle i siarad â'r Dirprwy Weinidog a sicrhau ei bod yn ymwybodol o'r cais hwnnw am ddatganiad penodol ynghylch plant gweithwyr allweddol dros yr haf.
English: Business Minister, by September, our children will have had no more than three days in school in six months. Not only is their education suffering but their mental and physical health too. Vulnerable children are falling behind in key skills, and, if our children don't go back fully in September, then potentially parents might lose some of their jobs too, because they won't be able to go back to work. Schools now just have days before the end of the summer term to plan for the autumn term. We've been in the dark too long here in Wales. So, therefore, can the education Minister please bring forward a clear statement as soon as possible setting out what schooling will look like in September?
Welsh: Drefnydd, erbyn mis Medi, tri diwrnod yn unig fydd ein plant wedi'u cael yn yr ysgol mewn chwe mis. Mae eu haddysg yn dioddef, ac mae eu hiechyd meddwl a'u hiechyd corfforol yn dioddef hefyd. Mae plant agored i niwed ar ei hôl hi mewn sgiliau allweddol, ac os nad yw ein plant yn mynd yn ôl yn llawn ym mis Medi, gallai rhieni golli swyddi hefyd, am na fyddant yn gallu dychwelyd i'r gwaith. Dyddiau yn unig sydd gan ysgolion i fynd cyn diwedd tymor yr haf i gynllunio ar gyfer tymor yr hydref. Rydym wedi bod yn y tywyllwch yn rhy hir yma yng Nghymru. Felly, a all y Gweinidog addysg ddarparu datganiad clir cyn gynted â phosibl os gwelwch yn dda i nodi sut olwg fydd ar addysg ym mis Medi?
English: I take this opportunity to welcome Laura Anne to the Senedd - or, back to the Senedd, I should say - and look forward to your contributions in the business statement. I know that the Minister has been working really hard with the education sector, local authorities, trade unions and so forth to plot out the way forward in terms of returning to schools. Of course, Wales is the only part of the UK that has ensured that every child will have the opportunity to return to the classroom for at least some time before the summer holidays, which I think is important in terms of reconnecting and re-establishing those relationships. The Minister has questions next this afternoon, and I know that she is keen to keep colleagues as informed as possible about plans for September.
Welsh: Rwy'n cymryd y cyfle hwn i groesawu Laura Anne i'r Senedd - neu yn ôl i'r Senedd, dylwn ddweud - ac edrychaf ymlaen at eich cyfraniadau yn y datganiad busnes. Gwn fod y Gweinidog wedi bod yn gweithio'n galed iawn gyda'r sector addysg, yr awdurdodau lleol, yr undebau llafur ac yn y blaen i bennu'r ffordd ymlaen o ran dychwelyd i ysgolion. Wrth gwrs, Cymru yw'r unig ran o'r DU sydd wedi sicrhau y caiff pob plentyn gyfle i ddychwelyd i'r dosbarth am beth amser o leiaf cyn gwyliau'r haf, sy'n bwysig yn fy marn i o ran ailgysylltu ac ailsefydlu'r cysylltiadau hynny. Y Gweinidog sy'n ateb cwestiynau nesaf y prynhawn yma, a gwn ei bod yn awyddus i sicrhau bod cyd-Aelodau yn gwybod cymaint â phosibl am y cynlluniau ar gyfer mis Medi.
English: I'd like a statement from the Minister for children. I had a meeting recently, the other day, on Zoom with a number of mothers, with a grandmother and one father, and all the children were in care. The common issue is that the reports that are put before courts to enable children to be taken into care are inaccurate, time after time after time. I've seen the inaccuracies; they're not picked up in the system, children are taken into care, which explains, to my mind, the big difference between the amount of children in care in Wales and those in England. So, my question and the purpose of the statement is: what can be done in terms of policy by the Minister to ensure that these reports, which have a huge effect on people's lives - ? I was talking to mothers absolutely destroyed the other day online. What can be done to ensure that inaccuracies are corrected before the children are taken into care?
Welsh: Hoffwn gael datganiad gan y Gweinidog plant. Cefais gyfarfod yn ddiweddar, y diwrnod o'r blaen, ar Zoom gyda nifer o famau, gyda nain ac un tad, ac roedd y plant i gyd mewn gofal. Y broblem gyffredin yw bod yr adroddiadau sy'n cael eu cyflwyno gerbron llysoedd i alluogi plant i gael eu gosod mewn gofal yn anghywir, dro ar ôl tro. Rwyf wedi gweld y gwallau; nid yw'r system yn eu nodi, caiff plant eu rhoi mewn gofal, sy'n esbonio, yn fy marn i, y gwahaniaeth mawr rhwng nifer y plant sydd mewn gofal yng Nghymru a nifer y plant sydd mewn gofal yn Lloegr. Felly, fy nghwestiwn a phwrpas y datganiad yw: beth y gall y Gweinidog ei wneud, o ran polisi, i sicrhau bod yr adroddiadau hyn, sy'n cael effaith enfawr ar fywydau pobl - ? Roeddwn yn siarad ar-lein y diwrnod o'r blaen â mamau a oedd wedi cael eu llethu'n llwyr. Beth y gellir ei wneud i sicrhau bod gwallau'n cael eu cywiro cyn i'r plant gael eu rhoi mewn gofal?
English: Well, the matter that Neil McEvoy raises is clearly very serious in terms of ensuring that accurate information is presented in these extremely important cases. So, can I invite him to write to the Minister with some more detail about his experiences and the discussions that he had in his call with mothers and with grandparents in order to better understand the issues that he describes?
Welsh: Wel, mae'r mater y mae Neil McEvoy yn ei godi yn amlwg yn ddifrifol iawn o ran sicrhau bod gwybodaeth gywir yn cael ei chyflwyno yn yr achosion hynod bwysig hyn. Felly, a gaf fi ei wahodd i ysgrifennu at y Gweinidog gyda mwy o fanylion am ei brofiadau a'r trafodaethau a gafodd yn ei alwad gyda mamau a neiniau a theidiau er mwyn inni ddeall y problemau y mae'n eu disgrifio yn well?
English: Diolch yn fawr, Llywydd. I'm very grateful that you've been able to call me. Business Minister, can I call for a debate in Government time on the Cumberlege review, which is published today under the title 'First Do No Harm'? I just remind Members that it's about the use of various medical treatments and implants, such as mesh implants. And, although commissioned by the UK Government, it did have the Scottish Government and the Welsh Government as stakeholders and there was a patient event held in Cardiff. It has revealed many things that require, I think, full debate, especially the whole issue of the equal access that women have to health services that are fit for purpose, and one of the report's main conclusions is that we need a patient safety commissioner. These are hugely important issues. I'm sure that I'm not the only Member who has already received correspondence from constituents asking for this report's recommendations to be thoroughly examined by Welsh Government and by us here in the Senedd. So, could we have a debate, please, in Government time, as soon as possible?
Welsh: Diolch yn fawr, Lywydd. Rwy'n ddiolchgar iawn eich bod wedi gallu fy ngalw. Drefnydd, a gaf fi alw am ddadl yn amser y Llywodraeth ar adolygiad Cumberlege, a gyhoeddir heddiw o dan y teitl 'First Do No Harm '? Rwy'n atgoffa'r Aelodau ei fod yn ymwneud â defnyddio triniaethau meddygol a mewnblaniadau amrywiol, fel mewnblaniadau rhwyll. Ac er ei fod wedi'i gomisiynu gan Lywodraeth y DU, roedd Llywodraeth yr Alban a Llywodraeth Cymru yn rhanddeiliaid a chynhaliwyd digwyddiad i gleifion yng Nghaerdydd. Mae wedi datgelu llawer o bethau sy'n gofyn am ddadl lawn, rwy'n credu, yn enwedig holl fater mynediad cyfartal menywod at wasanaethau iechyd addas at y diben, ac un o brif gasgliadau'r adroddiad yw ein bod angen comisiynydd diogelwch cleifion. Mae'r rhain yn faterion pwysig iawn. Rwy'n siŵr nad fi yw'r unig Aelod sydd eisoes wedi cael gohebiaeth gan etholwyr yn gofyn i Lywodraeth Cymru a ninnau yma yn y Senedd archwilio argymhellion yr adroddiad hwn yn drylwyr. Felly, a allem gael dadl, os gwelwch yn dda, yn amser y Llywodraeth, cyn gynted ag y bo modd?
English: This is indeed a really serious report, with some important conclusions. I know that the health Minister has welcomed the review team's report, which, as David Melding says, is primarily relating to England, but it will certainly have implications for clinical practice here in Wales. I know that the Minister intends to carefully assess the recommendations and the conclusions in relation to current practice here in Wales, and then he will consider whether they should be adopted by the NHS in Wales before he will issue his response. But he is very familiar with the report and he welcomes the work behind it.
Welsh: Mae hwn yn adroddiad difrifol iawn yn wir, gyda chasgliadau pwysig. Gwn fod y Gweinidog iechyd wedi croesawu adroddiad y tîm adolygu, sydd, fel y dywed David Melding, yn ymwneud yn bennaf â Lloegr, ond yn sicr bydd ganddo oblygiadau ar gyfer ymarfer clinigol yma yng Nghymru. Gwn fod y Gweinidog yn bwriadu mynd ati'n ofalus i asesu'r argymhellion a'r casgliadau mewn perthynas ag ymarfer cyfredol yma yng Nghymru, ac yna bydd yn ystyried a ddylent gael eu mabwysiadu gan y GIG yng Nghymru cyn y bydd yn cyhoeddi ei ymateb. Ond mae'n gyfarwydd iawn â'r adroddiad ac mae'n croesawu'r gwaith sy'n sail iddo.
English: Thank you, Joyce. The immediate feedback received from key stakeholders, parents and learners is overwhelmingly positive. The opportunity for school staff to catch up with their learners has been very much welcomed. Good practice and evidence from this current period of operations is helping inform schools' operations for the future.
Welsh: Diolch i chi, Joyce. Mae'r adborth uniongyrchol gan randdeiliaid allweddol, rhieni a dysgwyr yn hynod gadarnhaol. Mae'r cyfle i staff ysgol ddal i fyny gyda'u dysgwyr wedi cael ei groesawu'n fawr. Mae tystiolaeth ac arferion da o'r cyfnod presennol hwn o weithredu yn helpu i lywio gwaith ysgolion ar gyfer y dyfodol.
English: I'm really proud that I'm able to stand here today and say that children in Wales have had an opportunity to go to school before people had the same opportunity to go to a pub. I think it actually does say something about the priorities here in Wales. I, like you, share my appreciation of all those people who've come together in the joint efforts to make that happen, and I want to thank all those, here today, on behalf of all those parents. As you say, this is an opportunity to check in and catch up, and these few weeks before the summer break are important for identifying logistical challenges. One of those logistical challenges in my region will be transport to school. So, can we look forward to a statement in the near future about what has been learned, what's worked well and perhaps where we need to be next?
Welsh: Rwy'n falch iawn fy mod yn gallu sefyll yma heddiw a dweud bod plant yng Nghymru wedi cael cyfle i fynd i'r ysgol cyn i bobl gael yr un cyfle i fynd i dafarn. Rwy'n credu ei fod yn dweud rhywbeth am y blaenoriaethau yma yng Nghymru. Rwy'n rhannu eich gwerthfawrogiad o'r holl bobl sydd wedi dod at ei gilydd mewn ymdrechion ar y cyd i sicrhau bod hynny'n digwydd, a hoffwn ddiolch i bawb ohonynt yma heddiw ar ran yr holl rieni hynny. Fel y dywedwch, mae hwn yn gyfle i ailgydio a dal i fyny, ac mae'r ychydig wythnosau hyn cyn toriad yr haf yn bwysig ar gyfer nodi heriau logistaidd. Un o'r heriau logistaidd hynny yn fy rhanbarth i fydd cludiant i'r ysgol. Felly, a gawn ni edrych ymlaen at ddatganiad yn y dyfodol agos ar yr hyn a ddysgwyd, beth sydd wedi gweithio'n dda a ble mae angen inni fod nesaf efallai?